Ma hoop dokter kan seun sonder penis help | Maroela Media
Die seun het ŉ seldsame toestand genaamd epispadie en moet nog doeke dra. Hy moes reeds talle operasies ondergaan en urineer deur middel van ’n ingeplante buisie. Die ma het aan Netwerk24 gesê die buisie breek gereeld en veroorsaak ernstige blaasinfeksie.
Prof. Dionne Celliers, ŉ uroloog van Pretoria, het gesê die seun ly aan ŉ erge geval van epispadie en het hom na die Rooikruis-kinderhospitaal in Kaapstad verwys. Die seun en sy ma sal op 28 Junie daarheen vertrek. Hulle sal daar vir prof. Andre van der Merwe, ŉ uroloog van die Universiteit Stellenbosch, ontmoet wat vroeër vanjaar die eerste penis-oorplanting ter wêreld gedoen het.
“Ek hoop hy kan my kind help,” het die ma gesê. “Dit maak nie saak wat dit kos nie. Ek sal alles in my huis verkoop sodat my kind ŉ normale lewe kan lei.”
Sy het gesê haar seuntjie word nooit na verjaarsdagpartytjies toe genooi nie, omdat hy steeds doeke dra. Hy word ook baie daaroor gespot. “Hy verstaan nog nie. Dit breek my hart,” het die ma gesê.
mamma ek haal my hoed vir jou af jy is n ma 10000 hoop als werk vir jul uit
Ek verstaan nie hoekom kan kinders se ouers nie hulle kinders reghelp en probeer verduidelik daar is iets met seun verkeerd waaraan hy niks kan doen nie, hy is so geskape. Klein kindertjies kan nie mekaar spot oor so ‘n aangeleentheid nie, dit is dus ouer kinders en of groot mense wat oor die dinge praat voor kinders. Laasgenoemde veroorsaak dus die spottery en dis ‘n skande. Ek glo en vertrou dat ons Vader hierdie gesin sal bystaan om die ou kindjie te help.
Dis erg dat n jong kind so ongemaklike lewe moet he en nie eers partytjies toe kan gaan en dit geniet nie. Kinders kan wreed wees, maar ek glo ook ouers moet verduidelik as n kleintjie anders is, sodat sulke gespot nie sal plaasvind nie. Hoop regtig die dokter kan iets doen en dat hy n normale lewe kan lei.
Snaaks dit is ‘n geval van kinders doen dit net. Ek weet my kind was ook gespot weens mediese redes. Ouers voed net nie hul kids op met die idee dat party anders is en ons ondersteuning nodig het nie. Ek haat dit as iemand oor ‘n gebrek gespot word. Ek het altyd my kids geleer om na so ‘n person om te sien. Dit is hoe dit werk. Hoop maar hul bou voort op wat ek hul geleer het en leer hul kids ook eendag dit. Maar gaan kyk na die kids se ouers wat anderspot…………….gewoonlik is dit die… Lees meer »